|  |  |
| --- | --- |
| Numri i lëndës: | 2021:211846 |
| Datë: | 02.08.2022 |
| Numri i dokumentit: | 03290244 |

**C.nr.2009/2021**

**GJYKATA THEMELORE PRIZREN – departamenti i përgjithshëm – divizioni civil** me gjyqtar Baki Shigjeqi, në çështjen juridiko- kontestimore të paditësit B.L., me numër personal **...........**, me vendbanim në rrugën “**...........**”, nr...... në Prizren, B.K., me numër personal **...........**, me vendbanim në rrugën “**...........**”, nr...... në Prizren, E.K., me numër personal **...........**, me vendbanim në rrugën “**...........**”, nr...... në Prizren, E.Sh., me numër personal **...........**, me vendbanim në rrugën “**...........**”, nr...... në Prizren, E.B., me numër personal **...........**, me vendbanim në rrugën “**...........**”, nr....... në Prizren, të cilët me autorizim i përfaqëson av.A.K., në Prizren, kundër të paditurës Komuna e Prizrenit - Drejtoria Komunale e Arsimit në Prizren, për shkake të kompensimit të shujtave ditore, jashtë seance me datë 02.08.2022, mori këtë:

**A K T G J Y K I M**

**-Pa shqyrtim kryesor të çështjes-**

1. **APROVOHET** në tërësi si e bazuar kërkesëpadia e paditësve B.L.,, B.K., E.K., E.Sh., dhe E.B.,.
2. **DETYROHET** e paditura, Komuna e Prizrenit-Drejtoria Komunale e Arsimit, në Prizren, që paditëseve për periudhën për vitin 2019, dhe atë për:

B.L.,, në emër të shujtave ditore për 185 ditë pune, të ia kompensoj shumën e përgjithshme prej treqind e shtatëdhjetë euro (370.00 €).

B.K.,-., në emër të shujtave ditore për 185 ditë pune, të ia kompensoj shumën e përgjithshme prej treqind e shtatëdhjetë euro (370.00 €).

E.K., , në emër të shujtave ditore për 185 ditë pune, të ia kompensoj shumën e përgjithshme prej treqind e shtatëdhjetë euro (370.00 €).

E.Sh., në emër të shujtave ditore për 185 ditë pune, të ia kompensoj shumën e përgjithshme prej treqind e shtatëdhjetë euro (370.00 €).

E.B., në emër të shujtave ditore për 185 ditë pune, të ia kompensoj shumën e përgjithshme prej treqind e shtatëdhjetë euro (370.00 €), të gjitha këto në afat prej 7 ditësh, pas pranimit të këtij aktgjykimi, nën kërcënim të përmbarimit të detyrueshëm.

1. **DETYROHET** e paditura që paditësve t’ia kompensoj shpenzimet e procedurës kontestimore në shumë prej treqind e dymbëdhjetë euro (312.00 €), në afat prej 7 ditësh nga pranimi i këtij aktgjykimi, nën kërcënimin e përmbarimit të detyrueshëm.

**Arsyetim**

Paditësit B.L.,, B.K.,-., E.K., E.Sh., dhe E.B., përmes të autorizuarit të tyre av. A.K., nga Prizreni, pranë kësaj gjykate kanë parashtruar padi me datë 22.09.2021, me kërkesë për kompensimin e shujtave ditore për ushqim në punë për periudhën për vitin 2019, kundër të paditurës Komuna e Prizrenit-Drejtoria Komunale e Arsimit.

Në padi, i autorizuari i paditësve ka theksuar se paditësit janë në marrëdhënie pune pranë SH.F.M.U “**...........**” në Prizren, në cilësinë e mësimdhënësve. Po ashtu në referatin e padisë ka cekur se paditësit gjatë vitit 2019 kanë qenë në marrëdhënie pune, andaj në kuptim të nenit 35 paragrafi 7 të Kontratës Kolektive Sektoriale të Arsimit, iu takon e drejta për kompensimin e shujtave ditore, ka kërkuar që të aprovohet kërkesëpadia dhe të obligohet e paditura në përmbushjen e detyrimit. Shpenzimet e krijuara në këtë procedurë kontestimore i ka kërkuar.

E paditura në përgjigjen në padi e ka kontestuar padinë dhe kërkesëpadinë e paditësve. Ka theksuar se paditësit nuk kanë ofruar prova që janë anëtare të sindikatës dhe i kanë kaluar procedurat administrative sepse nuk kanë ushtruar ankesë në Inspektoratin e punës, duke ju drejtuar gjykatës në kundërshtim me nenin 124 par.6.1 të Ligjit për Procedurën e Përgjithshme Administrative Nr.05/-031, dhe pretendime tjera sikurse në përgjigje në padi, po ashtu ka theksuar se e paditura nga ana e Ministrisë së Financave nuk i është ndarë kod buxhetor për përmbushjen e obligimeve që dalin nga Kontrata Kolektive e Arsimit në Kosovë e datës 18.04.2017 dhe 22.01.2021, andaj e njëjta nuk ka mundësi ligjore për të përmbushur këtë obligim, pasi që bie në kundërshtim me Ligjin për Buxhetin Nr.08/L-066.

Gjykata pas shqyrtimit të padisë, provave që gjenden në shkresat e lëndës, si dhe përgjigjes në padi të paraqitur nga ana e të paditurës, në kuptim të nenit 8 lidhur me nenin 152 dhe nenin 398 të LPK-së, gjeti se kërkesëpadia e paditësve është e themeltë, andaj pa shqyrtim të çështjes, e aprovoi kërkesëpadinë si në dispozitiv të këtij aktgjykimi.

Mes palëve nuk rezulton të jetë kontestues fakti se paditësit janë në marrëdhënie pune tek e paditura, si mësimdhënës pranë SH.F.M.U “**...........**” në Prizren.

Gjykata përmes vërtetimeve të lëshuara nga ana e të paditurës mbi ditët e prezencës në punë, të paditësve B.L.,, B.K.,-., E.K., E.Sh., dhe E.B., ka vërtetuar se të njëjtit gjatë periudhës akademike për vitin 2019, kanë qenë prezent në punë për ditët si në dispozitiv të këtij aktgjykimi.

Vërtetimet e lartcekura, Gjykata i pranoi si prova materiale vendimtare, në kuptim të nenit 329 par.1, të LPK-së, në të cilin paragraf përcaktohet se “*Shkresa të cilën e ka hartuar në formën e caktuar organi shtetëror brenda kufijve të kompetencës së vet, si dhe shkresa të cilën në formë të tillë e ka hartuar ndërmarrja apo organizata tjetër në ushtrimin e autorizimeve publike që i janë besuar me ligj (dokumenti publik), provon saktësinë e asaj që konfirmohet apo caktohet në të”.* Andaj meqë këto dokumente janë të lëshuara nga vet e paditura brenda fushëveprimit të saj, e të cilat edhe si të tilla janë të pranueshme edhe për vetë palën e paditur, ashtu që vërtetimet e SH.F.M.U “**...........**” në Prizren, si prova me të cilat vërtetohen faktet lidhur me ditët e prezencës në punë, gjykata ia fali besimin e plotë, e nga të cila vërtetoi faktin se për periudhën 2021, kanë qenë të angazhuar dhe atë: paditësja B.L., 185 ditë pune; paditësja B.K.,-. 185 ditë pune; paditësi E.K,., 185 ditë pune, paditësja E.Sh., 185 ditë pune dhe paditësi E.B., 118 ditë pune.

Bazuar në faktet e çështjes, Gjykata gjen se në rastin në fjalë zbatohen dispozitat e Kontratës Kolektive të Arsimit në Kosovë (KKAK), të nënshkruar në mes të Ministrisë së Arsimit, Shkencës dhe Teknologjisë dhe Sindikatës së Bashkuar të Arsimit, Shkencës dhe Kulturës, e cila ka hyrë në fuqi me datë 18.04.2017.

Me nenin 35 par.7, të KKAK-së nr.prot. Nr. 01B/2056 është paraparë se “*Të punësuarve, u sigurohet kompensim për ushqime gjatë punës, për ditët e pranisë në punë. Vlera e kompensimit të shpenzimeve të ushqimit në punë, për një ditë pune, është 2 (dy) euro për të punësuarit të cilët kanë marrëdhënie pune primare në institucionet arsimore”.* Në bazë të nenit të lartcekur të kontratës kolektive të arsimit në Kosovë mbulohet periudha e kërkesës së paditësve për vitin akademik 2019.

Në rastin konkret gjykata gjeti se e paditura ka pasur për detyrim që paditëseve si punëtore të arsimit t’ia paguaj kompensimin për ushqimin gjatë punës, konform detyrimeve që rrjedhin nga Kontrata Kolektive, e në kuptim të Nenit 55 par.1 dhe 2 të Ligjit të Punës. Rrjedhimisht ditët e punës për paditësit, të vërtetuara nga vet punëdhënësi, për secilën paditës, gjykata i ka shumëzuar me shumën prej 2 euro të parapara si në nenin 35 paragrafi 7 të KKAK-së, duke u njohur shumat si në dispozitiv të këtij aktgjykimi.

Gjykata me rastin e vendosjes, jashtë seancës gjyqësore, është bazuar në dispozitën e nenit 398 të LPK-së, e cila dispozitë përcakton: “*Kur gjykata, pasi t’i arrijë përgjigja në padi, konstaton se ndërmjet palëve nuk është kontestuese gjendja faktike, dhe se nuk ekzistojnë pengesa të tjera për dhënien e vendimit meritor, atëherë ajo, pa caktuar fare seancë gjyqësore, mund ta jep aktgjykimin me të cilën e pranon si të themeltë kërkesëpadinë”.*

Andaj, bazuar në dispozitat e nenit 398 të LPK-së, Gjykata ka vendosur si në dispozitiv të këtij aktgjykimi dhe atë pa caktuar seancë gjyqësore, pasi që vlerësoi se në rastin konkret, kërkesëpadia e paditësve është qartazi e themeltë pasi që bazohet në dispozitat e Kontratës Kolektive Sektoriale, ndërsa shuma e kompensimit vërtetohen nga provat që gjenden në shkresat e lëndës.

Sa i përket kundërshtimeve të paditurës me përgjigj në padi, Gjykata vlerëson se të njëjtat nuk janë të bazuara mbi dispozitat ligjore dhe nuk mbështeten në ndonjë bazë faktike apo juridike, ndërsa çështja e mënyrës së pagesës, respektivisht mundësisë së pagesës nga ana e të paditurës nuk është rrethanë e natyrës juridike. Rrjedhimisht, gjykata erdhi në përfundim se faktet nuk ishin kontestuese dhe nuk ekzistojnë pengesa për dhënien e vendimit meritor.

Vendimin që pala e paditur ti bartë shpenzimet e procedurës, gjykata e ka mbështetur në dispozitat e nenit 449 dhe 452 të LPK-së, lartësia e shpenzimeve i referohet 312,00 euro për përpilimin e padisë.

Duke u bazuar në të dhënat e lartcekura, gjykata ka vendosur si në dispozitiv të këtij aktgjykimi në pajtim me dispozitat e nenit 152 dhe nenit 398 të LPK-së.

**GJYKATA THEMELORE PRIZREN**

**DEPARTAMENTI I PËRGJITHSHËM – DIVIZIONI CIVIL**

**2021:211846, 02.08.2022**

**G j y q t a r i ,**

**\_\_\_\_\_\_\_\_\_\_\_\_\_**

**Baki Shigjeqi**

**KËSHILLË JURIDIKE**: Kundër këtij Aktgjykimi pala e pakënaqur ka të drejtë ankese në afat prej shtatë (7) ditësh nga dita e pranimit, Gjykatës së Apelit, nëpërmjet të kësaj Gjykate.